4 Ntho e ’ngoe eo pele e neng e phetha karolo e khōlō tabeng ea ho boloka ho nahanela ka tekanyo e itseng har’a batho e ne e le khatello ea metsoalle. Ho ameha ka hore na ba bang ba ka ’na ba nahana joang ka nako e telele e ’nile ea e-ba tšusumetso e sitisang. Leha ho le joalo, kajeno ha ketso e itseng e e-ba e nyarosang le e fetelletseng haholoanyane, ke hona ha mohlomong e tla fetoha e ratoang haholoanyane ke batho ba bangata. Ba hlokomolohang litekanyetso tse amohelehang ha ba sa talingoa e le ba nang le mekhoa e mebe kapa ba sa itlhompheng empa ba talingoa e le ba bohlale kapa ba tsoetseng pele, ba khahlehang haholo. Leha ho le joalo, hopola hore “tsoetseng pele” e bolela “ho se be boemong ba tlhaho, bo hloekileng, kapa ba pele.” E tsoa motsong o tšoanang oa Segerike le lentsoe le fetoletsoeng e le “tse entsoeng ka mano” ho 2 Petrose 1:16. Ka sebele, Bakreste ba ’nete ba tla be ba etsa hantle ha ba qoba boikutlo bo joalo.